**NOTA DE FUNDAMENTARE**

|  |
| --- |
| ***Secţiunea 1*** ***Titlul proiectului de act normativ***Ordonanță de urgență a Guvernuluipentru modificarea și completarea Ordonanței de urgență a Guvernului nr. 57/2019 privind Codul administrativ |
| ***Secţiunea a 2-a*** ***Motivul emiterii actului normativ***  |
| 1. Descrierea situaţiei actuale | Ordonanța de urgență a Guvernului nr. 57/2019 privind Codul administrativ, cu modificările și completările ulterioare reprezintă actul normativ la nivel primar care cuprinde normele din domeniul funcției publice și al funcționarilor publici. Astfel, actele normative de nivel secundar sau terțiar din acest domeniu vor fi elaborate în concordanță cu normele primare.În temeiul art. 411 alin. (10) din Ordonanța de urgență a Guvernului nr. 57/2019, cu modificările și completările ulterioare, Agenția Națională a Funcționarilor Publici a elaborat și promovat pe circuitul de avizare interministerială proiectul de hotărâre a Guvernului privind întocmirea, actualizarea și administrarea Sistemului electronic național de evidenţă a ocupării în sectorul public, precum şi detalierea operaţiunilor necesare completării bazei de date. Având în vedere observațiile și propunerile formulate în procesul de avizare interministerială este necesară clarificarea unor norme cu privire la aplicabilitatea art. 411 din Ordonanța de urgență a Guvernului nr. 57/2019, cu modificările și completările ulterioare, precum și stabilirea excepțiilor prin raportare la legislația specifică aplicabilă instituțiilor din sistemul de apărare, ordine publică și securitate națională. Tot în ceea ce privește conținutul proiectului de hotărâre a Guvernului privind întocmirea, actualizarea și administrarea Sistemului electronic național de evidenţă a ocupării în sectorul public, precum şi detalierea operaţiunilor necesare completării bazei de date a fost identificată nevoia de clarificare a normelor cuprinse în alineatele (5) și (8) ale art. 411 din Ordonanța de urgență a Guvernului nr. 57/2019, cu modificările și completările ulterioare, pentru a putea permite interconectarea sistemelor informatice a tuturor autorităților și instituțiilor publice care dețin baze de date privind personalul bugetar plătit din fonduri publice, precum și pentru eliminarea ambiguității din modalitatea de redactare.Articolul 476 din Ordonanța de urgență a Guvernului nr. 57/2019, cu modificările și completările ulterioare, reglementează normele cu privire la organizarea și desfășurarea concursului național. Alin. (3) și (9) ale acestuia, urmează să intre în vigoare la 1 ianuarie 2022. Totodată, art. 619 din același act normativ, reglementează derularea proiectului-pilot al concursului național. Potrivit alin. (2) al articolului enunțat, derularea proiectului-pilot se realizează în perioada 2020-2021.Având în vedere cele menționate anterior, faptul că reforma administrației publice din România implică modificări de substanță ale componentelor sale majore, iar de la intrarea în vigoare a actului normativ primar care reglementează măsurile de reformă, în speță Ordonanța de urgență a Guvernului nr. 57/2019, cu modificările și completările ulterioare, şi până la implementarea efectivă a acestora sunt necesare o serie de activităţi complexe premergătoare (elaborarea și promovarea pe circuitul de avizare interministerială a proiectului de hotărâre a Guvernului privind conţinutul, competenţa şi procedura de elaborare a cadrelor de competenţă, precum și a proiectului de hotărâre a Guvernului pentru aprobarea normelor privind organizarea şi desfăşurarea proiectului-pilot de organizare a concursului de ocupare a unor funcţii publice vacante, derularea unor campanii de diseminare și prezentare a noilor concepte propuse, formarea unui grup țintă în domeniul evaluării de competență, conceptualizarea și operaționalizare unui modul informatic aferent proiectului-pilot, adaptarea sediului Agenției astfel încât să permită organizarea proiectului-pilot al concursului național), apreciem că termenele actuale de derulare a proiectului-pilot pentru ocuparea unor funcții publice vacante, din cadrul normativ primar, nu asigură timpul corespunzător pentru realizarea activităților premergătoare, necesare implementării. Potrivit art. 384 alin. (1) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare „stabilirea funcţiilor publice specifice şi echivalarea acestora cu funcţiile publice generale se face prin lege”. Echivalarea funcțiilor publice specifice cu funcţiile publice generale se referă la echivalarea în mod cumulativ a nivelului funcţiei publice, a nivelului studiilor necesare pentru exercitarea funcţiei publice și a vechimii în specialitate necesară pentru exercitarea funcţiei publice, așa cum rezultă din prevederile art. 384 alin. (2) din actul normativ anterior invocat.Pentru funcţiile publice specifice, stabilite până la data intrării în vigoare a Ordonanței de urgență a Guvernului nr. 57/2019, cu modificările și completările ulterioare, în cadrul autorităţilor şi instituţiilor publice prin orice altă modalitate decât prin lege, s-a menţinut echivalarea funcţiilor publice specifice cu funcţiile publice generale până la data de 05.07.2021, așa cum rezultă din prevederile art. 624 alin. (1) din același act normativ.În prezent numeroase autorități și instituții publice nu au inițiat/finalizat demersuri legislative, în termenul legal reglementat, astfel că la nivelul Agenției Naționale a Funcționarilor Publici au fost identificate funcții publice specifice stabilite atât în cadrul autorităților și instituțiilor publice din administrația publică centrală cât și celor din administrația publică locală care, în proporție majoritară, nu au fost echivalate în condițiile art. 384 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare.În acest context, după împlinirea termenului de 2 ani reglementat la art. 624 din Ordonanța de urgență a Guvernului nr. 57/2019, cu modificările și completările ulterioare, au fost blocate concursurile organizate în vederea ocupării unor funcții publice specifice vacante sau temporar vacante și s-a constatat imposibilitatea modificării raporturilor de serviciu ale funcționarilor publici care presupun mobilitatea de pe o funcție publică specifică pe o funcție publică generală și de pe o funcție publică generală pe o funcție publică specifică. În acest context, considerăm că imposibilitatea ocupării funcțiilor publice specifice poate afecta managementul unor autorități și instituții publice și principiul continuității activității administrației publice.Astfel, este necesară reglementarea echivalării funcțiilor publice specifice stabilite în anexa nr. 5 la Ordonanța de urgență a Guvernului, cu modificările și completările ulterioare, cu funcțiile publice generale.Apreciem că neadoptarea unor măsuri în regim de urgență și nerezolvarea problemelor stringente identificate, cu caracter sistemic, la nivelul legislației cu impact asupra administrației publice, ar putea conduce la îngreunarea procesului decizional și derularea procedurilor interne la nivelul unor autorități și instituții publice.De asemenea, în cuprinsul anexei nr. 5 sunt enumerate funcțiile publice specifice din cadrul Direcției Generale Antifraudă Fiscală. Dat fiind faptul că prin Hotărârea Guvernului nr. 174/2020 pentru modificarea şi completarea Hotărârii Guvernului nr. 520/2013 privind organizarea şi funcţionarea Agenţiei Naţionale de Administrare Fiscală, au fost desființate funcțiile publice specifice din cadrul Direcției Generale Antifraudă Fiscală este necesară abrogarea acestora din cuprinsul Anexei nr. 5 la Ordonanța de urgență a Guvernului nr. 57/2019, cu modificările și completările ulterioare.  |
| 2. Schimbări preconizate  | Pentru clarificarea obiectului de reglementare al proiectului de hotărâre a Guvernului privind întocmirea, actualizarea și administrarea Sistemului electronic național de evidenţă a ocupării în sectorul public, precum şi detalierea operaţiunilor necesare completării bazei de date, prin proiect se propune modificarea părții introductive a art. 382 din Ordonanța de urgență a Guvernului nr. 57/2019, cu modificările și completările ulterioare, astfel încât să existe posibilitatea aplicării art. 411 din același act normativ, pentru toate categoriile de personal bugetar. Corelativ, în cadrul art. 411 se propune introducerea alin. (11) prin care să fie reglementată excepția aplicabilității acestui articol personalului militar, prin raportare la legislația specifică aplicabilă instituțiilor din sistemul de apărare, ordine publică și securitate națională.Tot cu privire la realizarea evidenței personalului plătit din fonduri publice este necesar ca actul normativ de nivel primar să prevadă interconectarea sistemelor informatice a tuturor autorităților sau instituțiilor publice care dețin baze de date privind personalul bugetar plătit din fonduri publice și să elimine ambiguitățile din modalitatea de redactare. Astfel, prin proiect se propune modificarea alin. (5) și (8) ale art. 411 din Ordonanța de urgență a Guvernului nr. 57/2019, cu modificările și completările ulterioare.Raportat la constrângerile de resurse (timp, suport tehnic informatic, formare profesională, sediu ANFP) și luând în considerare efectele negative care pot rezulta în lipsa neremedierii situaţiilor evidenţiate la punctul 1 al prezentei secțiuni a instrumentului de prezentare și motivare, care pot consta în eşecul măsurilor de reformă, prin proiectul de act normativ se propune modificarea termenului de derulare a proiectului-pilot al concursului de ocupare a unor funcții publice vacante, respectiv desfășurarea acestuia de la momentul intrării în vigoare a hotărârii Guvernului pentru aprobarea normelor privind organizarea și desfășurarea proiectului-pilot de organizare a concursului de ocupare a unor funcții publice vacante și până la data intrării în vigoare a prevederilor art. 467 alin. (3)-(9) din Ordonanța de urgență a Guvernului nr. 57/2019, cu modificările și completările ulterioare. Corelativ, se propune prorogarea termenului de intrare în vigoare a normelor prevăzute la art. 597 alin. (1) lit. d), din același act normativ, la data de 30.09.2023.De asemenea, prin proiectul de act normativ se propune echivalarea funcțiilor publice specifice stabilite la pct. II din Anexa nr. 5 la Ordonanța de urgență a Guvernului nr.57/2019, cu modificările și completările ulterioare, cu funcțiile publice generale. Astfel, se propune introducerea unei noi anexe, anexa nr. 51 intitulată Echivalarea funcțiilor publice specifice cu funcții publice generale din cadrul unor autorități și instituții publice.Totodată, pentru corelare cu Hotărârea Guvernului nr. 174/2020 pentru modificarea şi completarea Hotărârii Guvernului nr. 520/2013 privind organizarea şi funcţionarea Agenţiei Naţionale de Administrare Fiscală este necesară abrogarea funcțiilor publice specifice stabilite la punctul II lit. A, punctele 15-19 și lit. B, punctele 20 și 25 din anexa nr. 5 la Ordonanța de urgență a Guvernului nr. 57/2019, cu modificările și completările ulterioare. |
| 3. Alte informaţii  | Proiectul de act normativ nu se referă la acest subiect. |
| ***Secţiunea a 3-a*** ***Impactul socioeconomic al proiectului de act normativ*** |
| 1. Impactul macroeconomic | Proiectul de act normativ nu se referă la acest subiect. |
| 11. Impactul asupra mediului concurenţial si domeniului ajutoarelor de stat | Proiectul de act normativ nu se referă la acest subiect. |
| 2. Impactul asupra mediului de afaceri | Proiectul de act normativ nu se referă la acest subiect. |
| 21.Impactul asupra sarcinilor administrative | Proiectul de act normativ nu generează costuri administrative suplimentare pentru autoritățile și instituțiile publice. |
| 22. Impactul asupra întreprinderilor micii și mijlocii | Proiectul de act normativ nu se referă la acest subiect. |
| 3. Impactul social | Proiectul de act normativ are ca scop rezolvarea unor probleme stringente identificate, cu caracter sistemic, la nivelul legislației cu impact asupra administrației publice (clarificarea unor norme punctuale, asigurarea unui minim de timp necesar pentru implementarea măsurilor de reformă în administrația publică, echivalarea funcțiilor publice specifice stabilite în anexa nr. 5 la Ordonanța de urgență a Guvernului cu funcțiile publice generale). Astfel, apreciem că proiectul va avea un impact pozitiv, pe termen scurt și lung, în ceea ce privește organizarea și dezvoltarea carierei în funcția publică și sustenabilitatea implementării măsurilor de reformă în administrația publică. |
| 4. Impactul asupra mediului | Proiectul de act normativ nu se referă la acest subiect. |
| 5. Alte informații | Proiectul de act normativ nu se referă la acest subiect. |
| ***Secţiunea a 4-a*** ***Impactul financiar asupra bugetului general consolidat, atât pe termen scurt, pentru anul curent, cât și pe termen lung (pe 5 ani)*** |
| - mii lei -| |
| Indicatori | Anul curent2021 | Următorii 4 ani2022 2023 2024 2025 | Media pe 5 ani |
| 1 | 2 | 3 | 4 | 5 | 6 | 7 |
|  |  |  |  |  |  |  |
| 1. Modificări ale veniturilor bugetare plus/minus, din care: a) buget de stat, din acesta (i) impozit pe profit  (ii) impozit pe venitb) bugete locale (i) impozit pe profit c) bugetul asigurărilor sociale de stat:  (i) contribuţii de asigurări  |  |  |  |  |  |  |
| 2. Modificări ale cheltuielilor bugetare, plus/minus, din carea) buget de stat, din acesta (i) cheltuieli de personal (ii) bunuri şi serviciib) bugete locale (i) cheltuieli de personal (ii) bunuri și servicii c) bugetul asigurărilor sociale de stat:  (i) cheltuieli de personal (ii) bunuri și servicii  |  |  |  |  |  |  |
| 3. Impact financiar, plus/minus, din care:a) buget de statb) bugete locale |  |  |  |  |  |  |
| 4. Propuneri pentru acoperirea creşterii cheltuielilor bugetare |  |  |  |  |  |  |
| 5. Propuneri pentru a compensa reducerea veniturilor bugetare |  |  |  |  |  |  |
| 6. Calcule detaliate privind fundamentarea modificărilor veniturilor și/sau cheltuielilor bugetare |  |  |  |  |  |  |
| 7. Alte informaţii | Proiectul de act normativ nu se referă la acest subiect. |
| ***Secţiunea a 5-a*** ***Efectele proiectului de act normativ asupra legislaţiei în vigoare***  |
| 1. Măsuri normative necesare pentru aplicarea prevederilor proiectului de act normativ: a) acte normative în vigoare ce vor fi modificate sau abrogate, ca urmare a intrării în vigoare a proiectului de act normativb) acte normative ce urmează a fi elaborate în vederea implementării noilor dispoziţii. | Proiectul de act normativ nu se referă la acest subiect. |
| 11.. Compatibilitatea proiectului de act normativ cu legislaţia în domeniul achiziţiilor publice. | Proiectul de act normativ nu se referă la acest subiect. |
| 2. Conformitatea proiectului de act normativ cu legislaţia comunitară în cazul proiectelor ce transpun prevederi comunitare | Proiectul de act normativ nu se referă la acest subiect. |
| 3. Măsuri normative necesare aplicării directe a actelor normative comunitare  | Proiectul de act normativ nu se referă la acest subiect. |
| 4. Hotărâri ale Curţii de Justiţie a Uniunii Europene  | Proiectul de act normativ nu se referă la acest subiect. |
| 5. Alte acte normative și/sau documente internaţionale din care decurg angajamente | Proiectul de act normativ nu se referă la acest subiect. |
| 6. Alte informaţii | Proiectul de act normativ nu se referă la acest subiect. |
| ***Secţiunea a 6-a*** ***Consultările efectuate în vederea elaborării proiectului de act normativ*** |
| 1. Informaţii privind procesul de consultare cu organizaţii neguvernamentale, institute de cercetare și alte organisme implicate | Proiectul de act normativ nu se referă la acest subiect. |
| 2. Fundamentarea alegerii organizaţiilor cu care a avut loc consultarea, precum şi a modului în care activitatea acestor organizaţii este legată de obiectul proiectului de act normativ  | Proiectul de act normativ nu se referă la acest subiect. |
| 3. Consultările organizate cu autorităţile administraţiei publice locale, în situaţia în care proiectul de act normativ are ca obiect activităţi ale acestor autorităţi, în condiţiile Hotărârii Guvernului nr. 521/2005 privind procedura de consultare a structurilor asociative ale autorităţilor administraţiei publice locale la elaborarea proiectelor de acte normative  | Proiectul de act normativ nu se referă la acest subiect. |
| 4. Consultările desfăşurate în cadrul consiliilor interministeriale, în conformitate cu prevederile Hotărârii Guvernului nr. 750/2005 privind constituirea consiliilor interministeriale permanente  | Proiectul de act normativ nu se referă la acest subiect. |
| 5. Informaţii privind avizarea de către: a) Consiliul Legislativ  b) Consiliul Suprem de Apărare a Ţării  c) Consiliul Economic şi Social  d) Consiliul Concurenţei  e) Curtea de Conturi  | Proiectul necesită avizul Consiliului Legislativ.Proiectul necesită avizul Consiliului Economic şi Social.  |
| 6. Alte informaţii  | Proiectul de act normativ nu se referă la acest subiect. |
| ***Secţiunea a 7-a*** ***Activităţi de informare publică privind elaborarea şi implementarea proiectului de act normativ*** |
| 1. Informarea societăţii civile cu privire la necesitatea elaborării proiectului de act normativ  | În aplicarea Legii nr. 52/2003 privind transparenţa decizională în administraţia publică, republicată, proiectul de act normativ, împreună cu nota de fundamentare aferentă, au fost afișate atât pe pagina de internet a Ministerului Dezvoltării, Lucrărilor Publice și Administrației, la secțiunea „Transparență decizională/Consultări publice/Proiecte de acte normative cu caracter general”, în data de 06.09.2021, cât și pe pagina de internet a Agenției Naționale a Funcționarilor Publici, la secțiunea ”Transparență decizională/Proiecte de acte normative”, în data de 06.09.2021.De asemenea, proiectul de act normativ va fi dezbătut și în ședința Comisiei de Dialog Social constituită la nivelul Ministerului Dezvoltării, Lucrărilor Publice și Administrației. |
| 2. Informarea societății civile cu privire la eventualul impact asupra mediului în urma implementării proiectului de act normativ, precum şi efectele asupra sănătăţii şi securităţii cetăţenilor sau diversităţii biologice  | Proiectul de act normativ nu se referă la acest subiect. |
| 3. Alte informaţii  | Proiectul de act normativ nu se referă la acest subiect. |
| ***Secţiunea a 8-a*** ***Măsuri de implementare***  |
| 1. Măsurile de punere în aplicare a proiectului de act normativ de către autorităţile administraţiei publice centrale şi/sau locale - înfiinţarea unor noi organisme sau extinderea competențelor instituţiilor existente | Proiectul de act normativ nu se referă la acest subiect. |
| 2. Alte informaţii  | Proiectul de act normativ nu se referă la acest subiect |

Faţă de cele prezentate, în temeiul art. 115 alin.(4) din Constituţia României, republicată a fost elaborat proiectul de *Ordonanță de urgență a Guvernului pentru modificarea și completarea Ordonanței de urgență a Guvernului nr. 57/2019 privind Codul administrativ*, pe care îl supunem spre aprobare.

Ministrul dezvoltării, lucrărilor publice și administraţiei,

**CSEKE Attila Zoltán**

Preşedintele Agenţiei Naţionale a Funcţionarilor Publici

**Liviu MĂLUREANU**

Ministrul cercetării, inovării și digitalizării Ministrul apărării naționale

**Ciprian-Sergiu TELEMAN Nicolae-Ionel CIUCĂ**

### Ministrul finanțelor Ministrul economiei, antreprenoriatului și turismului

### [**Dan VÎLCEANU**](https://gov.ro/ro/guvernul/cabinetul-de-ministri/ministrul-finantelor1629297581) **Claudiu-Iulius-Gavril NĂSUI**

Vicepreședintele Consiliului Naţional al Audiovizualului Președintele Consiliului Concurenței

**Nicolaie BĂLAȘA-SORESCU** **Bogdan-Marius CHIRIŢOIU**

Ministrul Afacerilor Interne Ministrul muncii și protecției sociale

**Lucian Nicolae BODE** **Raluca TURCAN**

Președintele Consiliul Național pentru Soluționarea Contestațiilor

**Florentina DRĂGAN**

Ministrul mediului, apelor și pădurilor Președintele Agenției Naționale de Integritate

**Barna TÁNCZOS Florin Ionel MOISE**

Directorul General al Agenției Naționale de Administrare a Bunurilor Indisponibilizate

**Cornel-Virgiliu CĂLINESCU**

Ministrul sănătății

### **Ioana MIHĂILĂ**

Şeful Departamentului pentru lupta antifraudă

**Bogdan Ionuț DINȚOI**

**Avizăm favorabil:**

Viceprim-ministru

**KELEMEN Hunor**

Secretarul general al Guvernului,

**Tiberiu Horațiu GORUN**

Ministrul justiţiei, interimar

**Lucian Nicolae BODE**